**Hogyan találkozhatnak úgy a rákgyógyítás és az autóipar jó ötletei, hogy mind az autósok, mind a betegek a hasznát lássák?**

* Az autógyártás és a rákgyógyászat között igazán különleges eszmecsere zajlik
* Európa legnagyobb rákkezelő intézményének működését a Fordtól átvett technikák segítik
* A kórház big data adatelemző technikái segítenek a Fordnak a jövő autóinak megalkotásában
* A maga nemében egyedülálló együttműködés azzal kezdődött, hogy egy autóipari alkalmazott kórházba került

**köln, Németország, 2017. november 20.** – Amikor Mike Butlernél rákot diagnosztizáltak, a Ford igazgatóját lenyűgözte a gyógyítás folyamata – közben pedig rájött, hogy az általa jól ismert autógyári megoldásokkal még gördülékenyebbé lehetne tenni a kezelést.

A Ford kölni összeszerelő üzemének minőségbiztosítási igazgatója és kollégái ezért kutatásba kezdtek, és végül olyan változtatásokat javasoltak, amelyeket most be is vezetnek Európa legnagyobb, kifejezetten rákos betegek kezelésével foglalkozó intézményében.

Ám a történet hamarosan kétirányú ötletbörzévé változott, mivel a Kölni Egyetem Onkológiai Központjának (CIO) munkatársai is hasznos ajánlásokkal álltak elő azzal kapcsolatban, hogyan hasznosíthatná a Ford a klinika tapasztalatait a big data adatelemzés területén a jövő autóinak kutatásában.

Tekintse meg az erről készített videót: <https://youtu.be/lnIBA1QXBiw>

“Öt évet töltöttem a különféle kezeléseken, és közben azon gondolkoztam, hogyan tehetném kellemesebbé a páciensek életét,” mesélte Butler, aki éppen gyógyulófélben van a vastagbélrákból. “Egyszer csak belém villant, hogy az autógyárak zökkenőmentes működését biztosító renszerek egy kórházban is beválhatnának. Jelenleg egy erről szóló eszmecsere folyik, aminek a páciensek már ma is hasznát látják, és ami segíthet a kórházi munka hatékonyságának további növelésében. Minél többet dolgozunk együtt, annál több hasonlóságot fedezünk fel a Fordnál végzett munkánk és a rák kezelésének kihívásai között.”

Egyébként már 2008-ban is egy egészségügyi csoportnak mutatták be először azokat a fejlett technológiákat és módszereket, amelyek a világ leghatékonyabb autógyárává avatták a kölni Ford Fiesta gyárat. A Ford-mérnökök 10-15 fős csapata egy kórházi adminisztrátorokból, betegekből, nővérekből és orvosokból álló csoportot vezetett körbe az üzemben; tulajdonképpen ezzel kezdődött meg a Ford és az egészségügy együttműködése.

Annak érdekében, hogy a kezelés stresszmentesebb és gyorsabb legyen, színes csíkok futnak a kórházi padlókon és falakon, mutatva az utat a személyzetnek, a pácienseknek és a látogatóknak, míg az egészségügyi dolgozók egymás közti kommunikációját nagyméretű képernyők segítik. A csapat javaslatai közt rugalmasan alakítható szobák is szerepelnek, amelyek elmozdítható térelválasztókkal helyettesíthetnék a szilárd falakkal határolt osztályokat és nővérszobákat. Mindez már most is 30 százalékkal javította a betegek közlekedését és szállítását az intézményen belül.

Ugyanakkor a kórház orvosai is bemutatták a Fordnak azt az eljárást, ami egészen újszerű módon teszi lehetővé a rák kezelését. Ennek eredményeképpen a vállalat most vezeti be a jövő autóival és új technológiáival kapcsolatban a “rugaszkodjunk el a megszokott-tól” szemléletet.

“A gyógyítás egy örökké változó tudományág, ahol az apró változások is hatalmas hatást gyakorolhatnak a betegek életére,” vélekedett Prof Dr Michael Hallek, a Cancer Aid címmel többszörösen kitüntetett és első számú onkológiai központként ismert CIO igazgatója. “A Ford segítségével sikerült előre lépnünk, ami a következő években megkönnyíti betegeink életét és kezelését. Ahogy remélhetőleg a mi eljárásaink is segítenek a Fordnak, hogy kidolgozza a jövő mobilitását.”

# # #

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 203.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  1138 Budapest Népfürdő u. 22. |  |
|  | Tel: +36 1 2454 205 |  |
|  | email: [ogyorke@ford.com](mailto:ogyorke@ford.com) |  |